[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000008", "text": "La trompo-provoj plej ofte okazas per retpos\u0302to, kaj trompistoj per sufic\u0302e konvinka Esperanto celas akiri informojn kaj monon de nesuspektemaj homoj. Tiaj trompo-provoj ne venas de esperantistoj. La trompistoj uzas tradukilojn kiel tiun de Guglo. G\u0302is lastatempe la tradukilo de Guglo ne estis tre bona, sed la kvalito de tiaj servoj rimarkinde altig\u0302is, tiel ke nun oni povus kredi, ke la mesag\u0302o venas de fluparolanto."}, {"text_idx": "#000009", "text": "Tiuj trompo-provoj ne estas novaj. Trompistoj provas de jaroj fi-agi per diversaj lingvoj, lastatempe ankau\u0306 per Esperanto. La reta kaj telefona trompo-provado signife kreskis pro la pandemio, c\u0302ar nun pluraj proceduroj okazas c\u0302efe rete.\nPolicoj tra la mondo jam listigas tiajn trompo-provojn. Foje sufic\u0302as serc\u0302i per reta serc\u0302ilo la nomojn aperintajn en la mesag\u0302o por malkas\u0302i la trompon. La plej oftaj mesag\u0302oj estas tiuj de homo, kutime vidvino, suferanta pro malsano, kiu volas lasi al heredonto grandan sumon por sociaj bonfaraj celoj. Aliaj s\u0302ajnas veni de usonaj soldatoj au\u0306 soldatinoj, kiuj, estante for en malproksima lando, volas amikig\u0302i. Foje venas mesag\u0302o de frau\u0306la virino, kiu serc\u0302as amrilatojn. UEA rekomendas, ke esperantistoj restu atentaj kaj ne respondu al tiaj mesag\u0302oj."}, {"text_idx": "#000010", "text": "En sociaj retoj kiel Fejsbuko (Facebook), homoj ofte aldonas esperantistojn al sia amikrondo, kaj tial ankau\u0306 ili s\u0302ajnas kiel esperantistoj. Se vi ricevos amikig\u0302peton de nekonato, atentu c\u0302u vere la homo estas esperantisto, au\u0306 c\u0302u temas pri falsita profilo. Foje ankau\u0306 okazas, ke trompisto sukcesas transpreni la nomon kaj retadreson de vera amiko. Do se mesag\u0302o de konato s\u0302ajnas stranga kun nekutima enhavo, pripensu, c\u0302u g\u0302i vere venas de tiu amiko, au\u0306 c\u0302u g\u0302i estas falsita."}, {"text_idx": "#000011", "text": "Ne c\u0302iam la celo de la trompistoj estas akiri monon. Ili ankau\u0306 celas akiri datumojn, inkluzive de fotoj. Gravas, ke esperantistoj nepre ne sendu datumojn al nekonatoj, retpos\u0302te au\u0306 per nekonataj retejoj. Esperantistoj kontrolu la privatecajn elektojn de siaj kontoj en sociaj retoj. Kaptinte la datumojn, trompistoj povas uzi ilin por Interreta atako, por vendi ilin al krimuloj, au\u0306 ec\u0302 por malfermi kontojn c\u0302e bankoj au\u0306 aliaj financaj oficejoj en la nomo de la trompito."}, {"text_idx": "#000012", "text": "UEA memorigas, ke esperantistoj restu atentaj, suspektu mesag\u0302ojn kaj ankau\u0306 kontaktojn de nekonatoj; ne transpagu monon; ne donu datumojn (precipe telefone, se vi ne mem alvokis); kaj ne alklaku ligilojn au\u0306 malfermu alkroc\u0302itajn dosierojn, se vi ne jam atendis ilin. C\u0302iuj restu sekuraj."}, {"text_idx": "#000015", "text": "Jes la trompistoj estas vere problemo en la reto. Sed la homoj povas fari pli ol resti atentaj. Oni povas uzi SpamCop au\u0306 aliajn servojn por haltigi au\u0306 malrapidigi la trompistojn."}, {"text_idx": "#000020", "text": "Via antau\u0306a enhavo estas reenmetita. Malplenigi redaktilon"}, {"text_idx": "#000021", "text": "Ne eblas rekte alglui bildojn. Als\u0302utu au\u0306 enmetu bildojn per URL."}, {"text_idx": "#000022", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]